**ΙΔΙΩΤΙΚΟ ΝΗΠΙΑΓΩΓΕΙΟ**

**ΜΑΥΡΟΜΜΑΤΗ ΜΑΡΙΑ ΑΘΗΝΑ 18-05-2018**

 **ΓΡΑΜΜΑΤΑ ΠΡΟΣ ΤΟΥΣ ΓΟΝΕΙΣ**

Αγαπητοί μας γονείς,

 Την ερχόμενη εβδομάδα (21/5-25/5) θα συνεχίσουμε τα μουσικά μας ταξίδια... Ένας τρόπος για να συνδέσουμε την κλασική μουσική και τα μουσικά όργανα με δημιουργικές δραστηριότητες είναι **οι μουσικές ιστορίες (ηχοιστορίες)**. Είναι ένας τρόπος ώστε να βοηθήσουμε τα παιδιά να καταλάβουν τη διαφορετικότητα στον ήχο των μουσικών οργάνων και πώς μπορούμε να περιγράψουμε καταστάσεις, ανθρώπους, συναισθήματα, ή φυσικά φαινόμενα με τη μουσική!!Έτσι τα παιδιά,

* Θα συνοδεύσουν με μουσικά όργανα μια ιστορία (πώς «ακούγεται» η βροχή;το γέλιο; ένας γίγαντας; μιά γάτα; μια μέλισσα;)
* Θα επεξεργαστούν το έργο του **Camille Sean San «Το καρναβάλι των ζώων»** (ένα έργο που περιγράφει διάφορα ζώα μέσα από μουσικές συνθέσεις και διαφορετικά μουσικά όργανα για κάθε ζώο)
* Θα παίξουν παιχνίδια αντιστοίχησης με καρτέλες. Κάθε καρτέλα με μουσικό όργανο αντιστοιχεί σε ένα ζώο!
* Θα μεταμφιεστούν και θα δραματοποιήσουν το μουσικό παραμύθι του **Σεργκέι Προκόφιεφ «Ο Πέτρος και ο λύκος»** (κάθε ήρωας αντιπροσωπεύεται και απο ένα μουσικό όργανο και ένα χαρακτηριστικό μουσικό μοτίβο)



Καλά μουσικά ταξίδια λοιπόν...!

Ευχαριστούμε πολύ

Οι νηπιαγωγοί